ᱛᱩᱢᱠᱩᱨ ᱦᱚᱱᱚᱛ

ᱛᱩᱢᱠᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱢᱟᱲᱟᱝ ᱫᱚ ᱢᱟᱨᱮ ᱢᱟᱭᱥᱩᱨ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱛᱩᱢᱠᱩᱨ ᱦᱚᱱᱚᱛ ᱫᱚ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱯᱩᱱ ᱟᱱᱟᱜ ᱟᱹᱰᱤ ᱢᱟᱨᱟᱝ ᱦᱚᱱᱚᱛ ᱠᱟᱱᱟ, ᱱᱚᱶᱟ ᱵᱮᱞᱟᱜᱚᱵᱤ ᱛᱟᱭᱚᱢ ᱑᱐,᱕᱙᱘ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱥᱟᱶ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱟᱸᱜᱽᱞᱳᱨ ᱠᱷᱚᱱ ᱢᱤᱫ ᱴᱟᱲᱟᱝ ᱓᱐ ᱴᱤᱯᱤᱡ ᱦᱮᱡ ᱥᱮᱱ ᱞᱟᱜᱟᱣᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱱᱟᱨᱠᱚᱲ ᱥᱤᱨᱡᱚᱱ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ, ᱚᱠᱟ 'ᱠᱚᱞᱯᱚᱛᱚᱨᱩ ᱱᱟᱰᱩ' ᱠᱚ ᱢᱮᱛᱟᱜᱼᱟ ᱾ ᱱᱚᱶᱟ ᱠᱚᱨᱱᱟᱴᱚᱠ ᱨᱮᱱᱟᱜ ᱢᱤᱫᱴᱟᱹᱝ ᱚᱥᱟᱹᱜᱟᱹᱭᱟᱱ ᱦᱚᱱᱚᱛ ᱠᱟᱱᱟ ᱾

ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱘᱓᱒ ᱥᱟᱞ ᱨᱮ ᱢᱟᱭᱥᱩᱨ ᱨᱤᱱᱤᱡ ᱵᱨᱤᱴᱤᱥ ᱠᱚᱢᱤᱥᱚᱱᱟᱨ ᱢᱟᱨᱠ ᱠᱚᱵᱽᱵᱚᱱ ᱟᱜ ᱫᱤᱱ ᱨᱮ ᱪᱤᱛᱚᱞᱰᱨᱚᱜᱽ ᱰᱤᱵᱤᱡᱚᱱ ᱞᱮᱠᱟᱛᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱨᱮ ᱱᱤᱛᱚᱜ ᱪᱤᱛᱨᱚᱫᱩᱨᱜᱽ ᱟᱨ ᱛᱩᱢᱠᱩᱨ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱥᱮᱞᱮᱫ ᱞᱮᱱ ᱛᱟᱦᱮᱸᱫ,  ᱚᱠᱚᱭᱟᱜ ᱦᱮᱰᱠᱩᱣᱟᱴᱚᱨ ᱛᱩᱢᱠᱩᱨ ᱨᱮ ᱛᱟᱦᱮᱸ ᱠᱟᱱᱟ, ᱢᱮᱡᱚᱨ ᱡᱟᱱᱨᱟᱞ ᱨᱤᱪᱟᱨᱰ ᱥᱴᱤᱣᱚᱨᱴ ᱰᱚᱵᱽᱥ ᱫᱚ ᱦᱚᱱᱚᱛ ᱨᱤᱱᱤᱡ ᱯᱩᱭᱞᱩ ᱠᱚᱞᱮᱠᱴᱚᱨ ᱛᱟᱦᱮᱸ ᱠᱟᱱᱟ ᱾

ᱛᱩᱢᱠᱩᱨ ᱦᱚᱱᱚᱛ ᱨᱮ ᱜᱮᱞ ᱜᱚᱴᱟᱝ ᱛᱟᱞᱩᱠᱟ, ᱜᱮᱞᱢᱤᱫ ᱯᱚᱱᱚᱛ ᱫᱚᱨᱵᱟᱨ ᱴᱚᱴᱷᱟ ᱢᱮᱱᱟᱜᱼᱟ ᱟᱨ ᱦᱚᱱᱚᱛ ᱫᱚ ᱯᱮ ᱥᱚᱸᱥᱚᱫᱽ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱦᱟᱴᱤᱧ ᱟᱠᱟᱱᱟ ᱾ ᱛᱩᱢᱠᱩᱨ ᱦᱚᱱᱚᱛ ᱫᱚ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱥᱤᱢᱟᱹ ᱟᱠᱟᱱᱟ, ᱱᱚᱶᱟ ᱯᱚᱱᱚᱛ ᱨᱮ ᱟᱹᱰᱤ ᱰᱮᱦᱮᱨ ᱢᱮᱱᱟᱜᱼᱟ ᱾ ᱥᱤᱢᱟᱹ ᱟᱠᱟᱱ ᱦᱚᱱᱚᱛ ᱫᱚ ᱠᱚᱧᱮ ᱨᱮ ᱪᱤᱛᱨᱚᱫᱩᱨᱜᱽ, ᱯᱟᱪᱮ ᱥᱮᱦᱮᱫ ᱨᱮ ᱦᱚᱥᱚᱱ ᱟᱨ ᱪᱤᱠᱢᱚᱜᱚᱞᱩᱨ, ᱮᱛᱚᱢᱼᱯᱟᱪᱮ ᱥᱮᱦᱮᱫ ᱨᱮ ᱢᱟᱸᱰᱭᱟ, ᱮᱛᱚᱢ ᱥᱮᱦᱮᱫ ᱨᱮ ᱨᱟᱢᱱᱚᱜᱚᱨ ᱟᱨ ᱪᱤᱠᱠᱟᱵᱚᱞᱞᱟᱯᱩᱨᱟ ᱟᱨ ᱠᱚᱧᱮᱼᱥᱟᱢᱟᱝ ᱥᱮᱦᱮᱫ ᱨᱮ ᱚᱱᱚᱱᱛᱚᱯᱩᱨᱚᱢ (ᱟᱱᱫᱷᱨᱚ ᱯᱨᱚᱫᱮᱥ) ᱢᱮᱱᱟᱜᱼᱟ ᱾

ᱦᱚᱲ ᱮᱞᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱛᱩᱢᱠᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒,᱖᱗᱘,᱙᱘᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱩᱵᱮᱛ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱮᱣᱟᱫᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱶᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱒,᱔᱑᱓,᱘᱑᱒ ᱦᱤᱱᱫᱩ (᱙᱐.᱑᱐%), ᱒᱔᱕,᱙᱒᱓ ᱢᱩᱥᱞᱤᱢ (᱙.᱑᱘%), ᱙᱑᱓᱐ ᱤᱥᱟᱹᱭ (᱐.᱓᱔%), ᱕᱐᱖᱗ ᱡᱮᱭᱱ (᱐.᱑᱙%) ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱥᱤᱧᱚᱛ ᱨᱮ ᱑᱕᱐ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱾ ᱵᱟᱸᱜᱽᱞᱳᱨ, ᱵᱮᱞᱜᱟᱢ ᱟᱨ ᱢᱟᱭᱥᱩᱨ ᱛᱟᱭᱚᱢ ᱠᱚᱨᱱᱟᱴᱚᱠ ᱨᱮ ᱦᱚᱲ ᱮᱞ ᱞᱮᱠᱟᱛᱮ ᱦᱚᱱᱚᱛ ᱯᱩᱱᱟᱹᱭ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱕᱓ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱓.᱗᱔% ᱛᱟᱦᱮᱸ ᱠᱟᱱᱟ ᱾ ᱛᱩᱢᱠᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱔ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱕.᱑᱔% ᱢᱮᱱᱟᱜᱼᱟ ᱾

ᱫᱷᱚᱨᱚᱢ

ᱥᱮᱪᱮᱫ
ᱛᱩᱢᱠᱩᱨ ᱮᱛᱚᱦᱚᱵ ᱥᱮᱪᱮᱫ ᱞᱮᱠᱟᱛᱮ ᱩᱱᱩᱥᱩᱞ ᱥᱮᱪᱮᱫ ᱫᱷᱟᱹᱨᱤᱡ ᱢᱤᱫᱴᱟᱹᱝ ᱱᱟᱯᱟᱭ ᱯᱟᱲᱦᱟᱜ ᱛᱟᱞᱢᱟ ᱠᱟᱱᱟ ᱾ ᱱᱚᱶᱟ ᱟᱡᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱾ ᱱᱚᱶᱟ ᱥᱚᱦᱚᱨ ᱵᱷᱤᱛᱤᱨ ᱨᱮ ᱮᱭᱟᱭ ᱜᱚᱴᱟᱝ ᱴᱮᱪᱱᱚᱞᱚᱡᱤ ᱤᱱᱥᱴᱤᱴᱭᱩᱴ, ᱵᱟᱨᱭᱟ ᱢᱮᱰᱤᱠᱟᱞ ᱤᱱᱥᱴᱤᱴᱭᱩᱴ ᱟᱨ ᱢᱤᱫᱴᱟᱹᱝ ᱰᱮᱱᱟᱴᱟᱞ ᱤᱱᱥᱴᱤᱴᱭᱩᱴ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website of Tumkur District Website
 Official website of Tumkur city
 Official website of Tumkur Zilla Panchayat
 Grama Panchayats of Karnataka Tumkur District

ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮ ᱑᱘᱓᱒ ᱥᱟᱞ ᱨᱮ ᱛᱷᱟᱯᱚᱱᱟᱜ ᱠᱚ